12 फ़रवरी का इतिहास : 12 फ़रवरी 1736 को एशिया का अन्तिम महान सेनानायक 'नादिर शाह' फ़्रांस का शासक बना था ~ TeesriJung
12th February 2018 at 3:21 am
12 फ़रवरी का इतिहास : 12 फ़रवरी 1736 को एशिया का अन्तिम महान सेनानायक ‘नादिर शाह’ फ़्रांस का शासक बना था
भारत और विश्‍व की प्रमुख घटनाओं की जानकारी
1736 – नादिरशाह फ़्रांस का शासक बना। ((नादिर शाह अफ़्शार (या नादिर क़ुली बेग़) (१६८८ – १७४७) फ़ारस का शाह था (१७३६ – १७४७) और उसने सदियों के बाद क्षेत्र में ईरानी प्रभुता स्थापित की थी। उसने अपना जीवन दासता से आरंभ किया था और फ़ारस का शाह ही नहीं बना बल्कि उसने उस समय ईरानी साम्राज्य के सबल शत्रु उस्मानी साम्राज्य और रूसी साम्राज्य को ईरानी क्षेत्रों से बाहर निकाला।
उसने अफ़्शरी वंश की स्थापना की थी और उसका उदय उस समय हुआ जब ईरान में पश्चिम से उस्मानी साम्राज्य (ऑटोमन) का आक्रमण हो रहा था और पूरब से अफ़गानों ने सफ़ावी राजधानी इस्फ़हान पर अधिकार कर लिया था। उत्तर से रूस भी फ़ारस में साम्राज्य विस्तार की योजना बना रहा था। इस परिस्थिति में भी उसने अपनी सेना संगठित की और अपने सैन्य अभियानों की वज़ह से उसे फ़ारस का नेपोलियन या एशिया का अन्तिम महान सेनानायक जैसी उपाधियों से सम्मानित किया जाता है))
“मुश्किल का सामना तो तकरीबन हर इंसान कर लेता है, लेकिन किसी के चरित्र की असली पहचान करनी है तो उसके हाथ में ताकत दे दो.” दुनिया के सामने नजीर पेश करने वाले अमेरिकी राष्ट्रपति अब्राहम लिंकन 1809 में आज ही के दिन पैदा हुए.
12 फ़रवरी सन 1809 ईसवी को ब्रिटेन के भौतिक शास्त्री चार्ल्ज़ डारविन का जन्म हुआ।
उन्होंने विभिन्न जीव जन्तुओं की उत्पत्ति के बारे में अध्ययन किया और अपने इस अध्ययन को अंतिम चरण तक पहुँचाने के लिए उन्होंने लम्बी समुद्री यात्रा की। डारविनिज़्म विचारधारा के जनक डारविन के मतानुसार वर्तमान जीवों की उत्पत्ति एक साधारण से जीव से हुई जो बाद में विभिन्न परिस्थितियों के अंतर्गत विभिन्न प्रारुपों में बदलते गये।
सन 1882 में डारविन का निधन हुआ।
12 फ़रवरी सन 1912 ईसवी को चीन में सोन-येत-सेन के नेतृत्व में सैनिकों और जनता के विद्रोह के बाद इस देश में मंचू वंश का राज समाप्त हुआ और उसका स्थान लोकतांत्रिक व्यवस्था ने ले लिया। सोन येत सेन ने, जो चीन के राष्ट्रपिता माने जाते हैं, इस विद्रोह के बाद राष्ट्रपति पद संभाला। कुछ ही समय बाद वे सत्ता से हट गये और यू आन शीकाय ने उनका स्थान लिया किंतु आंतरिक मतभेदों के कारण चीन की स्थिति एक बार पुन: तनावपूर्ण हो गयी। सन 1949 में चीन में एक दूसरी क्रान्ति आयी जिसके बाद इस देश में कम्युनिस्ट शासन लागू हो गया।
12 फ़रवरी सन 1948 ईसवी को मिस्र के विख्यात संघर्षकर्ता और इख़वानुल मुसलमीन संगठन के संस्थापक हसन-अल-बन्ना को ब्रिटेन और तत्कालीन मिस्री नरेश मलिक फ़ारुक़ ने षडयंत्र रच कर शहीद करवा दिया। उन्होंने विश्व विद्यालय में अपनी शिक्षा के दौरान ही विश्व साम्राज्य और देश में उसके समर्थकों के विरुद्ध संघर्ष छेड़ दिया। सन 1928 में उन्होंने इख़वानुल मुसलेमीन नामक संगठन की स्थापना की। इस संगठन का समर्थन धीरे धीरे मिस्र के बाहर सीरिया, लेबनान, जॉर्डन और उत्तरी अफ़्रीक़ा के कुछ देशों में बढ़ता गया और हसन अलबन्ना पूरी दुनिया में विख्यात हो गये। 1948 में मिस्र के तत्कालीन प्रधान मंत्री की हत्या के आरोप में मिस्र की सरकार ने इख़वानुल मुसलेमीन पर प्रतिबंध लगा दिया। इस गुट के कई नेताओं को गिरफ़तार करवाया गया जिनमें हसन अल बन्ना सहित कुछ लोगों को मौत की सज़ा दे दी गयी किंतु यह संगठन आज भी पूरी तरह सक्रिय है।
12 फ़रवरी सन 1804 ईसवी को जर्मनी के प्रख्यात दार्शनिक एवं विचारक इमैनुएल कांट का 80 वर्ष की आयु में निधन हुआ। वे सन 1724 में एक धार्मिक परिवार में जन्मे। कांट ने अपना पूरा जीवन शिक्षा और पठन तथा लेखन में व्यतीत किया। कांट ने गणित, भौतिकशास्त्र, खगोल शास्त्र, तर्क शस्त्र और विशेष रुप से दर्शन शास्त्र के विषय में अनेक पुस्तकें लिखी हैं। उन्होंने किसी भी वस्तु की सही पहचान के लिए प्रयोग और बुद्धि को प्रभावी माना है। कांट ने नैतिकशास्त्र के विषय में अनेक मूल्यवान विचार प्रसतुत किए हैं।
12 फ़रवरी वर्ष 2008 को लेबनान के हिज़बुल्लाह संगठन के नेता एमाद मुग़निया को जो हाज रिज़वान के नाम से प्रसिद्ध थे, शहीद कर दिया गया । उनकी गाड़ी में ज़ायोनी शासन के तत्वों ने बम लगाया था। शहीद एमाद मुग़निया का जन्म वर्ष 1962 में दक्षिणी लेबनान के एक धार्मिक परिवार में हुआ था। पढ़ाई के बाद उन्होंने कुछ समय तक पीएलओ के साथ काम किया किन्तु ज़ायोनी शासन के लेबनान पर आक्रमण और इस देश से पीएलओ के निकलने के बाद वे अमल आंदोलन से जुड़ गये। कुछ दिनों बाद हिज़बुल्लाह आंदोलन के गठन के बाद वे इस से जुड़ गये और उन्होंने ज़ायोनी शासन के विरुद्ध संघर्ष जारी रखा। अपनी वीरता, साहस और होशियारी के कारण एमाद मुग़निया ने हिज़बुल्लाह आंदोलन में बड़ा स्थान प्राप्त कर लिया और ज़ायोनी शासन के विरुद्ध होने वाले कई अभियानों की योजना उन्हें ने बनाई थी। यही कारण था कि औपचारिक रूप से एमाद मुग़निया का नाम ज़ायोनी शासन की हिट लिस्ट में था। वर्ष 2006 में 33 दिवसीय युद्ध में ज़ायोनी सैनिकों की भारी पराजय में एमाद मुग़निया की भूमिका से इन्कार नहीं किया जा सकता। 33 दिवसीय युद्ध में ज़ायोनी सैनिकों की भारी पराजय के कारण ज़ायोनी उनसे द्वेष रखने लगे और अपनी कायरतापूर्ण शैली के सहारे प्रतिरोध के एक चमकते दीप को बुझा दिया।
23 बहमन सन 1357 हिजरी शम्सी को ईरान में इस्लामी क्रान्ति की सफलता के आरंभिक दिनों में अंतरिम सरकार ने औपचारिक रुप से अपना कार्य आरंभ किया। दूसरी ओर शाह के पतन और इस्लामी क्रान्ति की सफलता के बावजूद जनता उसी प्रकार उक्त शासन को जड़ से उखाड़ फैंकने के लिए प्रयासरत रही। इसी प्रकार जनता के एक अन्य गुट ने शहरों में संवेदनशील एवं महत्वपूर्ण केंद्रों को बचाने का कार्य संभाला। इस दायित्व को संभालने तथा शाह से मिलीभगत रखने वालों से संघर्ष के लिए एक सुव्यवस्थित संगठन का अस्तित्व आवश्यक हो गया। इसी लिए इमाम ख़ुमैनी के आदेश पर इस्लामी क्रान्ति समिति बनायी गयी।
25 जमादिउल अव्वल सन 643 हिजरी क़मरी को सीरिया के हलब नगर में अरब जगत के विख्यात साहित्यकार और बुद्धिजीवी इब्ने यईश का निधन हुआ। वे अरबी साहीत्य में दक्षता रखते थे। उनके अनेक शिष्य वरिष्ठ साहित्यकारों में गिने जाते है। इनमें इब्ने ख़लक़ान जैसे साहित्यकारों का नाम उल्लेखनीय है।